Balikpapan
Store norske leksikon,Geografi,Verdens geografi,Asia,Indonesias geografi
Balikpapan er en by i Indonesia, på sørøstkysten av Kalimantan, som er den indonesiske delen av øya Borneo. Balikpapan har 688 318 innbyggere (2020).
Balikpapan er en havneby med oljeterminal og stort oljeraffineri. Det er en rørledning til oljefeltene i Samarinda og Tandjung. Balikpapan er også Kalimantans finansielle senter. Det er en flyplass i byen. I Balikpapan er det en botanisk hage, som er en del av Wain River Conservation Forest med et areal på 100 kvadratkilometer. Både den botaniske hagen og sandstrendene ved byen har ført til økende turisme. Les mer i Store norske leksikon Indonesias geografi Indonesia Kalimantan Borneo Indonesias historie Økonomi og næringsliv i Indonesia